b"\n_START_ARTICLE_\nPOS sistemos\n_START_PARAGRAPH_\nPOS sistema (angl. POS point of sale), kitaip kompiuterinis kasos terminalas, yra naudojama vietose, kuriose vyksta atsiskaitymo operacijos. POS sistem\xc4\x85 sudaro technin\xc4\x97 \xc4\xafranga ir programin\xc4\x97 \xc4\xafranga.\n_START_SECTION_\nIstorija\n_START_PARAGRAPH_\nProgramin\xc4\x97 \xc4\xafranga iki 1990-\xc5\xb3j\xc5\xb3_NEWLINE__NEWLINE_Pirmieji elektroniniai kasos aparatai buvo valdomi programin\xc4\x97s \xc4\xafrangos, kurios funkcin\xc4\x97s ir komunikacin\xc4\x97s galimyb\xc4\x97s buvo ribotos. 1973-\xc5\xb3j\xc5\xb3 rugpj\xc5\xabt\xc4\xaf IBM informavo, kad IBM 3650 ir 3660 parduotuvi\xc5\xb3 sistemos buvo sujungtos \xc4\xaf vien\xc4\x85 kompiuterin\xc4\x99 sistem\xc4\x85, kuri vald\xc4\x97 parduotuvi\xc5\xb3 POS 128 IBM 3653/3663 sistemas. \xc5\xa0i kompiuterin\xc4\x97 sistema buvo pirm\xc4\x85 kart\xc4\x85 panaudota komercijoje. \xc4\xaepus\xc4\x97jus 1974-iesiems \xc5\xa1i sistema buvo \xc4\xafdiegta Pathmark tinklo parduotuv\xc4\x97se Naujajame D\xc5\xbeersyje ir Dillard's universalin\xc4\x97se parduotuv\xc4\x97se. Viena pirm\xc5\xb3j\xc5\xb3 mikroprocesoriumi kontroliuojama kasos aparat\xc5\xb3 sistema buvo i\xc5\xa1rasta William\xe2\x80\x98o Brobeck\xe2\x80\x98o ir nuo 1974 met\xc5\xb3 naudota McDonald's restoranuose._NEWLINE_Modernioji programin\xc4\x97 \xc4\xafranga po 1990-\xc5\xb3j\xc5\xb3_NEWLINE_1992 metais Martin\xe2\x80\x98as Goodwin\xe2\x80\x98as ir Bob\xe2\x80\x98as Henry suk\xc5\xabr\xc4\x97 POS sistemos programin\xc4\x99 \xc4\xafrang\xc4\x85, kuri gal\xc4\x97jo veikti Microsoft Windows platformoje pavadinimu IT Retail. Nuo tada POS sistem\xc5\xb3 taikymas buvo i\xc5\xa1vystytas Windows ir Unix platformose. Augant prekybinink\xc5\xb3 poreikiams, d\xc4\x97l spartaus personalini\xc5\xb3 kompiuteri\xc5\xb3 technologij\xc5\xb3 ir programin\xc4\x97s \xc4\xafrangos vystymosi, kartu augo ir POS sistem\xc5\xb3 funkcionalumas.\n_START_SECTION_\nMa\xc5\xbemenin\xc4\x97 prekyba\n_START_PARAGRAPH_\nPOS sistemos daugiausiai naudojamos ma\xc5\xbemenin\xc4\x97je prekyboje. POS sistem\xc4\x85 paprastai sudaro: kompiuterinis terminalas, fiskalinis blokas, kasininko ir kliento ekranai, gryniesiems pinigams skirtas stal\xc4\x8dius, kvit\xc5\xb3 spausdintuvas, br\xc5\xabk\xc5\xa1nini\xc5\xb3 kod\xc5\xb3 skaitytuvas bei banko korteli\xc5\xb3 terminalas. Sistema gali b\xc5\xabti komplektuojama ir su taip vadinamomis \xe2\x80\x9echeck-out\xe2\x80\x9c tipo svarstykl\xc4\x97mis, skirtomis sverti prekes kasininko darbo vietoje. POS sistem\xc5\xb3 programin\xc4\x97 \xc4\xafranga atlieka daugyb\xc4\x99 funkcij\xc5\xb3 \xe2\x80\x93 pvz., programose yra i\xc5\xa1vystytos nuolaid\xc5\xb3 sistemos (promotion), kai galima naudotis kliento nuolaid\xc5\xb3 (loyalty) ir dovan\xc5\xb3 kortel\xc4\x97mis, rodyti reklamas klientams, spausdinti reklaminius kuponus ir t. t.\n_START_SECTION_\nRestoran\xc5\xb3 veikla\n_START_PARAGRAPH_\nDa\xc5\xbeniausiai restoran\xc5\xb3 programinei \xc4\xafrangai pritaikyta POS sistema turi lie\xc4\x8diam\xc4\x85j\xc4\xaf ekran\xc4\x85, kartais darbui pagreitinti naudojami ne\xc5\xa1iojami kompiuteriai, bevieliai delninukai (PDA). Naudojantis restoran\xc5\xb3 POS sistema galima atlikti prekybos operacijas realiu laiku. Naudojantis standartine restoran\xc5\xb3 POS sistemos programine \xc4\xafranga galima spausdinti kliento s\xc4\x85skait\xc4\x85, u\xc5\xbesakymus virtuvei ir barui, suteikti nuolaidas klientui panaudojant lojalumo korteles, spausdinti ataskaitas. Restoranin\xc4\x97s POS sistemos da\xc5\xbenai turi lietimui jautr\xc5\xb3 ekran\xc4\x85, kompiuteris ir kasininko ekranas gaminami kaip vienas modulis. Taip sutaupomas darbo vietos plotas, nes sistema yra kompakti\xc5\xa1ka, j\xc4\x85 papras\xc4\x8diau pri\xc5\xbei\xc5\xabr\xc4\x97ti.\n_START_SECTION_\nVie\xc5\xa1bu\xc4\x8diai\n_START_PARAGRAPH_\nPOS sistemos programin\xc4\x97 \xc4\xafranga \xc4\xafgalina sujungti kliento restorano s\xc4\x85skait\xc4\x85 su kambario s\xc4\x85skaita."